b'\n_START_ARTICLE_\nVoja\xc5\xa1nica Bohinjska Bela\n_START_PARAGRAPH_\nVoja\xc5\xa1nica Bohinjska Bela je ena najstarej\xc5\xa1ih voja\xc5\xa1nic na podro\xc4\x8dju Slovenije._NEWLINE_Zgrajena je bila leta 1934 za potrebe Vojske Kraljevine Jugoslavije. Po aprilski vojni jo je med drugo svetovno vojno zasedel Wehrmacht, po vojni pa je pre\xc5\xa1la v last JLA._NEWLINE_Po osamosvojitvi Slovenije je Teritorialna obramba Republike Slovenije 21. septembra 1991 uradno prevzela lastni\xc5\xa1tvo nad objektom._NEWLINE_Od za\xc4\x8detka je bila voja\xc5\xa1nica dom gorske enote, sprva 1. bataljona 32. gorske brigade do dana\xc5\xa1njega 132. gorskega bataljona._NEWLINE_V voja\xc5\xa1nici se je nahajala tudi Gorska \xc5\xa1ola Slovenske vojske.'